पाएं अपने शहर की ताज़ा ख़बरें और फ्री ई-पेपरडाउनलोड करें
इस साल का सबसे बड़ा अबूझ सावा 14 मई को है। इस साल मई महीने के 30 में से 16 दिन शादियों के लिए शुभ योग बन रहे हैं। यानी एकांतरे विवाह मुहूर्त के योग हैं। मई महीने का पहला सावा शनिवार से पहले दिन ही शुरू हो गया, लेकिन प्रशासन ने अब मेहमानों की संख्या 50 से घटाकर 31 कर दी हैं। खास बात यह है कि शादी में कौन कौन मेहमान आने वाले हैं। उसकी सूचना भी पहले जिला प्रशासन की ई-मेल के जरिए देनी होगी। अगर 31 से एक मेहमान भी ज्यादा मिला तो बुलाने वाले वर-वधू पक्ष से एक लाख और जिनके यहां मेहमान गया हैं।
उससे भी एक लाख रुपए का जुर्माना वसूला जाएगा। यानी की तय संख्या से एक मेहमान भी अधिक मिला तो दो लाख रुपए तक का जुर्माना देना होगा और सजा भी हो सकती है। ऐसे में कई घर वाले शादी या तो टाल रहे हैं या फिर हालात से समझौता कर रहे हैं।
पंडितों के अनुसार 20 जुलाई को देवशयनी एकादशी से लेकर 15 नवंबर को देवउठनी एकादशी तक मांगलिक कार्य नहीं हो सकेंगे। आगामी 15 नवंबर को देवझूलनी एकादशी के साथ फिर से सावे शुरू हो जाएंगे। इस बार 14 मई को सबसे बड़ा अबूझ सावा होने वाला है। उसके बाद 18 जुलाई को भड़ली नवमी पर भी अबूझ सावे के रूप में शादियों की धूम रहेगी।
दर्जनों शादियां निरस्त,कार्ड बांटने के बाद परेशानी
जिले में शादियों की सीजन चल रही है। कोरोना की सख्ताई के बाद दर्जनों शादियां निरस्त कर दी। शादी में सिर्फ 31 लोगों की अनुमति है। ऐसे में मेहमानों व रिश्तेदारों को नहीं बुला सकते हैं। 8 मई के बाद में प्रस्तावित अधिकांश शादियां फिलहाल टाल दी गई है। इधर, कई लोगों ने शादी के कार्ड भी बांट दिए। एनवक्त पर लोगों को फोन पर कार्यक्रम में नहीं आने की बात कहनी पड़ रही है। इतना ही नहीं बारात आने व जाने को लेकर भी परेशानी हो रही है।
सावों के शुभ मुहूर्त
मई - 1, 2, 7, 8, 9, 13, 14, 21, 22, 23, 24, 25, 26, 28, 29 और 30 तारीख
जून - 3, 4, 5, 16, 20, 22, 23 और 24 तारीख
जुलाई -1, 2, 7, 13, 15 और 18 तारीख
नवंबर -15, 16, 20, 21, 28, 29 और 30 तारीख
दिसंबर -1, 2, 6, 7, 11 व 13 तारीख
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn